# Boldog

### Z Wikipédie

Erb | Mapa
--- | ---
Základné údaje
Kraj: | Bratislavský
Okres: | Senec
Región: | Podunajsko
Poloha: | 48° 16'" s. š. 17° 26'" v. d.
Nadmorská výška: | 124 m n.m.
Rozloha: | km²
Počet obyvateľov: | 413 (31.12.2004)
Hustota obyvateľstva: | obyvateľ(ov)/km2
Nacionále
Štatistická územná jednotka: | 503681
EČV: | SC
PSČ: | 925 26 (pošta Reca)
Telefónna predvoľba: | 0 2
Oficiálne adresy
Adresa obecného úradu: | Boldog 89 92526 Boldog
Web: | www.boldog.sk
E-mail: | obec@boldog.sk
Telefón: | +421 2 45 91 52 23
Fax: |
Politika
Starosta: | Ján Bytyka (SMK)
Zdroje údajov
Mestská a obecná štatistika SR (SŠÚ), http://obce.info

Boldog je obec na Slovensku v okrese Senec.

## [úprava] Polohopis

Obec sa nachádza v severnom výbežku Podunajskej roviny v nadmorskej výške 124 metrov. Povrch je rovinatý, prevýšenia v obci a v katastri obce dosahujú max. 2 metre.Západne a severne od obce sa nachádza najjužnejšia časť Trnavskej pahorkatiny, východne sa nachádza časť Podunajskej roviny zvaná pre množstvo vodných tokov Uľanská mokraď. Južne od obce pokračuje pomerne jednotvárna Podunajská rovina. Priamo v obci netečie žiadny vodný rok, ale v katastri pramení Nový potok a hranicu katastra na SV s obcou Čataj tvorí Stoličný potok. Tesne pri obci, smerom na Senec, sa nachádza malé jazero vybagrované v 70. rokoch pri stavbe neďaľekej diaľnice. Severozápadne od obce sa tiahnu Malé Karpaty, ktoré sú zväčša dobre viditeľné aj z obce (vidno napr. Kamzík, Veľký Javorník, Somár, Veľkú Homoľu, hrad Červený Kameň...) Za veľmi dobrej viditeľnosti je možno vidieť Zobor a Veľký Tribeč v pohorí Tribeč pri Nitre ako aj Považský Inovec. Okolie obce tvoria zväčša polia,lesy sa nezachovali, avšak severnejšie sa tiahne rozsiahly Martinský les. Okolo ciest, potokov sa nachádzajú skupinky stromov.

## [úprava] Podnebie

Boldog sa nachádza vo veľmi teplej a suchej oblasti Slovenska. Patrí k najslnečnejším obciam, priemerný ročný svit dosahuje aj 2200 hodín. Priemerné ročné zrážky sú okolo 500-550 mm, teplota 9 °C. Búrky a prudké dažde dedinu zväčša obchádzajú (zrážkový tieň). V zime sa sneh málokedy udrží dlhšie ako 10 dní, celkový počet dní so snehovou pokrývkou je cca. 25-30 dní. Charakteristickým javom je nezávisle od ročného obdobia pre otvorenosť okolia veľká veternosť.

| Tento geografický článok o mieste na Slovensku je zatiaľ príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../b/o/l/Boldog.html"

Kategórie: Slovenské geografické výhonky | Obce na Slovensku

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Magyar